Slaget i Korallhavet
Slaget i Korallhavet 4.–8. mai 1942 mellom USA/Australia og Japan var et av vendepunktene i Stillehavskrigen under andre verdenskrig. Det var det første slaget hvor hangarskip kom i kamp med hverandre, og det første sjøslag hvor de involverte krigsfartøyene ikke avfyrte skudd direkte mot hverandre. Slaget endte uten noen klar seierherre, men erfaringene som begge parter trakk under denne konflikten la grunnen for slaget ved Midway en måned senere.